उमेश कुमार ने बताया कि खंडूड़ी सरकार ने ही उनके उपर रखे गए इनाम को भी खतम कर दिया. जांच में मामला फर्जी पाए जाने के बाद उनके खिलाफ जारी लुक आउट सर्कुलर को भी निरस्‍त किया जा चुका है. तमाम मामलों में जांच के बाद पुलिस ने फाइनल रिपोर्ट लगा दी है, परन्‍तु बौखलाहट में नेगी उनके खिलाफ मुकदमों की गिनती बढ़ा कर अपनी खीझ निकाल रहे हैं. आखिर अचानक ऐसी कौन सी जरूरत आन पड़ी कि मेरी गिरफ्तारी की मांग करने लगे. उमेश कहते हैं निशंक एंड कंपनी को शंका है कि एक पत्रकार होने के नाते मैं इन लोगों की करतूतों की पोल खोलकर रख दूंगा. इसलिए बिना मौसम के मेढ़क की तरह टर्र टर्र करने लगे हैं. हालांकि इससे मुझे कोई फर्क नहीं पड़ता. मैं भ्रष्‍टाचार के खिलाफ अपनी लड़ाई जारी रखूंगा. जिनको भौंकना है वो भौंकता रहे. कलम और खबरें चलती रहेंगी.